open-index/open-wikipedia-markdown huggingface dataset:
פונטיאק

**פונטיאק** (באנגלית: **Pontiac**) הוא מותג רכב, של חברת ג'נרל מוטורס. ייצור רכבי פונטיאק הופסק בשנת 2010, אך המותג נותר רשום על שם חברת ג'נרל מוטורס.

## היסטוריה
באמצע שנות ה-20 של המאה העשרים החלה ג'נרל מוטורס בתוכנית שיווק שמטרתה הייתה לבדל מספר מותגי רכב על בסיס מחירם. באותה תקופה היה פער מחירים גדול בין המותג הזול ביותר (שברולט) למותג הבא אחריו (אוקלנד) ונוצר צורך במותג רכב נוסף במדרגת מחיר שתסגור את הפער. המותג "פונטיאק" החל לפעול בשנת 1926 כמותג אח למותג אוקלנד, והיה אחד ממספר מותגי אח שהחלו לפעול באותה תקופה. במהרה עלו רכבי פונטיאק על המותג האח בפופולריות.

בשנת 1933 ולאור הפופולריות הגואה של רכבי פונטיאק, הוחלט להחליף את שם החברה מ"אוקלנד" ל"פונטיאק", ופונטיאק הפכה למותג אח לשברולט. בכך הפך פונטיאק למותג האח היחיד ששרד לאחר המותג המקורי, ובדיעבד גם למותג האח היחיד שהמשיך לפעול אחרי שנות ה-40 של המאה העשרים. ג'נרל מוטורס מכרה רכבי פונטיאק בארצות הברית, קנדה ומקסיקו. במשך שנים מותג פונטיאק כרכב ביצועים, אך בפועל היה רכב רגיל. פונטיאק הייתה פופולרית בעיקר בקנדה, שם שווקה במשך שנים כרכב זול.

בסוף שנת 2008 ותחילת שנת 2009, לאור בעיות כספיות והחלטה לבצע ארגון מחדש של החברה, הודיעה ג'נרל מוטורס שתחדל מלשווק רכבים תחת המותג "פונטיאק" החל מסוף שנת 2010, ותתמקד בשיווק ארבעה מותגים בלבד בצפון אמריקה, שברולט, ביואיק, קאדילק ו-GMC. הרכב האחרון שמותג כ"פונטיאק" נבנה בינואר 2010, אך בפועל הופסק הייצור כבר בדצמבר 2009. ההסכמים עם סוכנויות פונטיאק הגיעו לסיומם בחודש מרץ 2010.

## קישורים חיצוניים
* 

* קטלוג מכוניות פונטיאק 1926–2002 

## הערות שוליים

*
קטגוריה:מותגי רכב
1703 בצרפת

שנת **[[1703]] ב[[צרפת]]** הייתה השנה בה ציינה צרפת 716 שנות לאום.

## מנהיגים
* מונרך - לואי הארבעה עשר, מלך צרפת

## אירועים
* מצור קהל שהביא לניצחון צרפתי במלחמה.
* מצור גוואדלופ.

## נפטרו
שמאל|ממוזער|150x150 פיקסלים|לואיס הקטור דה שאלי, פוליטיקאי צרפתי
* 16 במאי – שארל פרו, סופר (נולד ב-1628).
* לואיס הקטור דה שאלי - פוליטיקאי

## קישורים חיצוניים

## הערות שוליים

*
1792 בצרפת

שנת **[[1792]] ב[[צרפת]]** הייתה השנה בה ציינה צרפת 805 שנות לאום.

## מנהיגים
* מונרך - לואי השישה עשר, מלך צרפת (ויתר ב-21 בספטמבר)

## אירועים
ממוזער|המשמר הלאומי של פריז עוזב את העיר ומצטרף לצבא., ספטמבר 1792

### ינואר
* 2 בינואר – המדינה מוציאה כתבי אישום נגד לואי השמונה עשר, שארל העשירי ועוד כמה אנשים שברחו לאחר נפילת הבסטיליה.
* 16 בינואר – לואי השמונה עשר נשלל מזכותו האפשרית להיות יורש עצר.

### אוגוסט
* 20 באוגוסט – קרב ורדן

### ספטמבר
* 20 בספטמבר – קרב ואלמי

## קישורים חיצוניים

## הערות שוליים

*
מלחם ברכאת

**מלחם ברכאת** (בערבית: **ملحم بركات**; 15 באוגוסט 1942 – 28 באוקטובר 2016) היה זמר ומלחין לבנוני נודע. צורת השירה והלחן של ברכאת היו ייחודיות והפכו אותו לאחד הזמרים המפורסמים והמוערכים בלבנון..

## ביוגרפיה
שמאל|ממוזער|250px|ברכאת בחגיגות עיד אל פיטר, 2012
נולד בכפר שימא  בלבנון וגדל כנוצרי אורתודוקסי שהשתייך לכנסייה האנטיוכית. בילדותו הושפע משיריו של המוזיקאי המצרי מוחמד עבד אל-והאב. בעודו בבית הספר הלחין לראשונה שיר למילים שפורסמו בכתב העת של בית הספר. בתקופה זו נהג לשיר באירועים שנערכו בבית הספר ובמופעי איתור כישרונות שונים. בהמשך הצטרף לתיאטרון המוזיקלי של האחים רחבאני, שם שר במקהלה והיה סולן ראשי בהצגה "האביב השביעי" ב-1984. בשנים אלה החל להפיק שירים לעצמו בניב לבנוני ייחודי, שבו עשה שימוש לאורך כל הקריירה שלו. בתקופה זאת הלחין שירים לזמרים ערבים בולטים במאה ה-20, בהם הזמרות סבאח, סמירה טאופיק, מאג'דה א-רומי והמוזיקאי ודיע א-סאפי.

הוא השתתף כשחקן וזמר במחזות ואופרטות של האחים רחבאני, ובסרטים שונים בשנות ה-80 של המאה ה-20. בין שיריו המפורסמים בשנים אלו היו "כבוש אל טוטי" ו "ווחדי אנא".

בין להיטיו בשנות ה-90 ובעשורים הראשון והשני של המאה ה-21 היו "חביבי אינתא", "אמרין (على بابي واقف قمرين)" ו"פארח א-נאס".

ברכאת שר במבטא לבנוני, וביקר לעיתים את עמיתיו הלבנונים על העדפותיהם לשיר במבטא מצרי מטעמים מסחריים. כן שיתף פעולה עם זמרות מפורסמות כמו נג'וא כרם, ומאג׳דה א-רומי. אף על פי שהפופולריות שלו במצרים צנועה, הוא זכה להערכה רבה במזרח התיכון ובעולם הערבי ואף מחוצה להם, והופיע באוסטרליה, בדרום אמריקה, בקנדה ובארצות הברית.

ברכאת נישא לראשונה לסועאד, אחותה של הזמרת הלבנונית סבאח. בשנית נישא לראנדה עאזר, וממנה נולדו לו שלושה ילדים. בשלישית נישא לזמרת ולשחקנית הלבנונית מאי חרירי, ויחד נולד לזוג בן.

הלך לעולמו ב-28 באוקטובר 2016 ממחלת הסרטן בבית חולים בביירות.

## לחני שיריו בשירת הבקשות הירושלמית
שיריו של ברכאת פופולריים בקרב חובבי שירת הבקשות הירושלמית. חלק מהלחנים של שיריו מבוצעים בידי זמרים, חזנים ופייטנים בשירת הבקשות, בהם יחיאל נהרי, דוד שירו, זיו יחזקאל, יניב בן משיח, חיים ישראל ועוד, בשילוב מילות קודש. כך לדוגמה השיר "עלא באבי" מושר בעברית כ"על לבבי", השיר "כיף" כ"כי אשמרה שבת", השיר "חביבי אינתא" כ"חביבי אתה", ו"וואלה מארה" כ"לך ארנן". גם עופר לוי, איציק קלה, מאור אדרי, זוהיר פרנסיס ושריף הוציאו גרסאות כיסוי לשיריו של ברכאת.

## קישורים חיצוניים

* 

* 

## הערות שוליים

2016 10
קטגוריה:ביירות: אישים
קטגוריה:מוזיקאים לבנונים
קטגוריה:זמרים לבנונים
קטגוריה:זמרים-יוצרים
קטגוריה:לבנונים שנולדו ב-1945
קטגוריה:לבנונים שנפטרו ב-2016
קרב פורט וושינגטון

**קרב פורט וושינגטון** (באנגלית: **Battle of Fort Washington**) היה קרב שהתרחש בניו יורק ב-16 בנובמבר 1776, במהלך מלחמת העצמאות האמריקאית, בין הצבא הקונטיננטלי של ארצות הברית לבין צבא בריטניה הגדולה. הקרב הסתיים בניצחון הכוח הבריטי, שהכניע את שרידי חיל המצב האמריקני בפורט וושינגטון, ליד הקצה הצפוני של מנהטן. תבוסה זו הייתה מהגרועות ביותר שספג הצד האמריקני במהלך המלחמה.

לאחר שהובס הצבא הקונטיננטלי תחת פיקודו של גנרל ג'ורג' וושינגטון בקרב וייט פליינס, תכנן הצבא הבריטי תחת פיקודו של לוטננט גנרל ויליאם האו ללכוד את פורט וושינגטון, המעוז האמריקאי האחרון במנהטן. וושינגטון הוציא צו לגנרל נתנאל גרין לנטוש את המבצר, ולהסיג את חיל המצב, שמנה אז כ-1,200 איש, מספר שגדל מאוחר יותר והגיע ל-3,000. קולונל רוברט מאגאו, מפקד המבצר, סירב לנטוש אותו מפני שהאמין שהמבצר יכול לעמוד בפני התקפה בריטית. לפני שוושינגטון הספיק להגיע למקום על מנת לבחון את המצב בעצמו, תקפו כוחותיו של האו את המבצר.

האו הוציא לפועל את ההתקפה שלו ב-16 בנובמבר. הוא הוביל הסתערות משלושה צדדים: צפון, מזרח ודרום. הגאות והשפל באזור נהר הארלם מנע מחלק מהכוחות את הנחיתה, וגרמו לעיכוב ההתקפה. בהתקפה הבריטית על הביצורים, נפלו ההגנות האמריקאיות הדרומיות והמערביות במהירות. כוחות אמריקנים בצד הצפוני נאבקו בהתקפה ההסיאנית בעקשנות עזה, אולם בסופו של דבר גם הם הוכנעו. כאשר הייתה המצודה מוקפת בים וביבשה על ידי הבריטים, בחר קולונל מאגאו להיכנע. בקרב נהרגו 59 אמריקאים ו-2,837 חיילים נפלו בשבי הבריטי.

לאחר תבוסה זו, נרדף צבאו של וושינגטון ברחבי ניו ג'רזי, ונסוג בהדרגה לפנסילבניה. הבריטים לעומתם, צרפו לשלטונם בניו יורק את מזרח ניו ג'רזי.

## קישורים חיצוניים

## הערות שוליים

פורט וושינגטון
אלן קראב

**אלן לסטר קראב השלישי** (באנגלית: **Allen Lester Crabbe III**; נולד ב-9 באפריל 1992) הוא כדורסלן אמריקאי, המשחק בעמדת הקלע.

## נעורים וקריירת מכללות
קראב נולד בלוס אנג'לס שבקליפורניה, הוא הצטיין בכדורסל במדי נבחרת התיכון שלו ונבחר למר כדורסל של התיכונים במדינת קליפורניה לשנת 2010. בשנים 2010–2013 שיחק כדורסל באוניברסיטת קליפורניה בברקלי, ורשם במהלכן ממוצעים של 15.7 נקודות ו-5.7 ריבאונדים למשחק. בעונתו האחרונה בליגת המכללות נבחר לשחקן העונה בליגת ה-Pac-12.

## קריירה מקצועית
### פורטלנד טרייל בלייזרס
בדראפט ה-NBA של 2013 נבחר בסיבוב השני במקום ה-31 סך הכל על ידי קליבלנד קאבלירס והזכויות על החתמתו הועברו מיד לפורטלנד טרייל בלייזרס תמורת שתי בחירות דראפט עתידיות בסיבוב השני. בעונתו הראשונה בקבוצה מיעט לשחק ובמהלכה הועבר מספר פעמים לשחק בליגת הפיתוח. בעונתו השנייה שותף ב-51 משחקים מהם פתח בחמישייה בתשעה. בעונתו השלישית כבר הפך לחלק חשוב ברוטציה של הטרייל בלייזרס, שיחק ב-26 דקות בממוצע למשחק והשיג ממוצע של 10.3 נקודות למשחק בעונה הסדירה ו-9.5 נקודות בממוצע למשחק בפלייאוף. לפני  חתם על חוזה חדש בקבוצה לתקופה של ארבע שנים ועל סך 75 מיליון דולר.

### ברוקלין נטס
ב-25 ביולי 2017 עבר קראב בטרייד לברוקלין נטס בתמורה לאנדרו ניקולסון.

### אטלנטה הוקס
ב-6 ביולי הועבר יחד עם ניקיל אלכסנדר-ווקר לאטלנטה הוקס, בתמורה לטוריאן פרינס.

### מינסוטה טימברוולבס
בינואר 2020, לאחר 28 משחקים בלבד באטלנטה, הועבר בטרייד למינסוטה טימברוולבס בתמורה לג'ף טיג וטרביון גראהם. לאחר תשעה משחקים במינסוטה שוחרר קראב מהקבוצה.

## סטטיסטיקות הקריירה ב-NBA
### בעונה הסדירה

### בפלייאוף

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:לוס אנג'לס: כדורסלנים
קטגוריה:כדורסלני אוניברסיטת קליפורניה בברקלי
קטגוריה:כדורסלני פורטלנד טרייל בלייזרס
קטגוריה:כדורסלני ברוקלין נטס
קטגוריה:כדורסלני איידהו סטמפיד (ליגת הפיתוח של ה-NBA)
קטגוריה:כדורסלני אטלנטה הוקס
קטגוריה:כדורסלני מינסוטה טימברוולבס
קטגוריה:בחירות דראפט של קליבלנד קאבלירס
קטגוריה:אמריקאים שנולדו ב-1992
פיקסל (טלפון חכם)

"**פיקסל**" ו"**פיקסל XL**" (באנגלית: **Pixel**) הם טלפונים חכמים אשר פותחו ושווקו על ידי גוגל. הם הושקו במהלך אירוע עיתונות ב-4 באוקטובר 2016 ומריצים את אנדרואיד נוגט 7.1. הם הסמארטפונים הראשונים בסדרת ה-Google Pixel. הטלפונים האלו שייכים לשורת מוצרים הכוללת את פיקסל C ואת פיקסל Chromebook.

## מפרט
### חומרה
שני הדגמים עטויים במעטפת אלומיניום ובגבם זכוכית ליד המצלמה וחיישן טביעת האצבע. בתחתית המכשירים ישנו חיבור מסוג USB-C שתומך ב-USB 3.0 ומשמש להטענה ולהעברת קבצים. בקצה העליון קיימת יציאת שמע סטנדרטית. שניהם מכילים מעבד מסוג Snapdragon 821 מבית Qualcomm, וגם זיכרון בנפח של 4GB מסוג LPDDR4. הדגמים שונים זה מזה בגודלם ובקיבולת הסוללה שלהם. המסך של הדגם הקטן יותר, פיקסל, הוא בגודל 5 אינץ', ברזולוציית 1080p ומסוג AMOLED. ואילו המסך של הדגם הגדול יותר, פיקסל XL, הוא בגודל 5.5 אינץ', ברזולוציית 1440p ומאותו הסוג. בנוסף, קיבולת הסוללה של הפיקסל היא 2,770 mAh לעומת זו של הפיקסל XL, שהיא 3,450 mAh. עם זאת, שניהם משווקים בנפח אחסון של 32GB או 128GB.

## קישורים חיצוניים

* 

קטגוריה:מכשירי חברת גוגל
קטגוריה:מכשירי אנדרואיד
קטגוריה:גוגל פיקסל
רדיולוגיה פולשנית

**רדיולוגיה פולשנית** (באנגלית: **Interventional Radiology**) היא תת-התמחות במקצוע הרדיולוגיה שעוסקת בטיפולים זעיר-פולשניים מוכוונים אמצעי-דימות למספר מחלות במערכות שונות של הגוף.

הרדיולוגיה הפולשנית עוסקת בטיפול במערכות גוף שונות (לב, מוח, מערכת השתן, כבד ועוד) כשהעיקרון המשותף לכל הטיפולים האלו הוא שימוש בטכנולוגיות, לרבות אמצעי-דימות, על מנת לאפשר הליכים יעילים ועם סיכון מזערי ככל הניתן למטופל. ניתן לומר כי המצאת התומכן הניתן להחדרה על גבי צנתר סימנה את תחילת המגמה של הרדיולוגיה הפולשנית (ראה אנגיופלסטיה).

הרדיולוגים הפולשניים משתמשים באמצעי הדימות השונים: שיקוף, טומוגרפיה ממוחשבת (CT), דימות תהודה מגנטית (MRI), על-קול (US) על מנת לכוון את כלי העבודה בהם הם משתמשים. לרוב, הרדיולוגים הפולשניים משתמשים במחטים הנקראות צנתרים על מנת להגיע לאזור בגוף לפי הכוונת אמצעי הדימות הנבחר. השימוש בצנתרים שונה מהטכניקות בהם משתמשים מנתחים שלרוב כוללות חתכים גדולים יותר בגוף. ניתן לטפל באמצעות הליכים מתחום הרדיולוגיה הפולשנית במספר מצבים רפואיים שבעבר דרשו טיפול ניתוחי. דוגמה להליך כזה הוא הכחדת גידולים סרטניים באמצעות גלי רדיו או הכחדה באמצעות גלי מיקרו. ההליכים מתחום הרדיולוגיה הפולשנית מקושרים לסיכון נמוך יותר באופן כללי, סיכון נמוך יותר לזיהום והפחתת מספר ימי האשפוז בעקבות ההליך. הרדיולוגיה הפולשנית משמשת לטיפול בקשת רחבה של מחלות לרבות מחלות של כלי - דם וסרטן במספר מערכות בגוף. הפרוצדורות מחולקות לרדיולוגיה פולשנית ניתוחית (Surgical Interventional Radiology- SIR) ורדיולוגיה פולשנית של כלי-דם (Vascular Interventional Radiology - VIR).

## קישורים חיצוניים

קטגוריה:רדיולוגיה
ארתור הראשון, דוכס בריטני

**ארתור הראשון** (ברטונית: Arzhur Iañ; 29 במרץ 1187 - כנראה 1203) היה הרוזן הרביעי של ריצ'מונד ודוכס בריטני בין 1196 ל-1203.

## חייו
הוריו של ארתור היו ג'פרי, דוכס בריטני, בנו הרביעי של הנרי השני, מלך אנגליה, ואשתו קונסטנס, דוכסית בריטני. ג'פרי היה צעיר מאחיו ריצ'רד, ומבוגר מאחיו ג'ון.

כשבעה חודשים לפני לידתו של ארתור, ב-19 באוגוסט 1186 נהרג אביו בתאונת רכיבה. כשארתור נולד, הוא היה השני בסדר הירושה לכתר האנגלי, אחרי דודו ריצ'רד. המלך הנרי השני מת ביולי 1189, כשארתור היה בן שנתיים, וריצ'רד הפך למלך במקומו.

בשנת 1190 ארתור היה יורש העצר הראוי לכס המלכות על ידי ריצ'רד, שחשב כי ארתור יצליח יותר מאשר אחיו הקטן יותר, ג'ון. כאשר ריצ'רד לקח חלק במסע הצלב השלישי, אמו של ארתור פעלה כדי להפוך את דוכסות בריטני לעצמאית יותר. ב -11 בנובמבר 1190 התארס ארתור לבתו של טנקרד מסיציליה. סידור שנערך על ידי ריצ'רד, כחלק מהאמנה שלהם. עם זאת, הקיסר הנרי השישי כבש את ממלכת סיציליה ב 1194, והאירוסים לא מומשו. במקור, מטרת הנישואין הייתה להקים ברית בין המלך ריצ'רד פיליפ השני, מלך צרפת, ולחתן את אחותו הבכורה של ארתור לבנו של פיליפ לואיס.

בשנת 1196, כאשר היה בן 9, היה דוכס בריטני בעזרת אמו. באותה השנה, ריצ'רד העמיד אותו שוב כיורש העצר וזימן אותו ואת אמו לנורמנדי, אבל אביו החורג של ארתור, רנדולף הבלונדוילי (Ranulf de Blondeville), הרוזן השישי של צ'סטר, חטף את קונסטנס, אימו. ריצ'רד הגיע לבריטני כדי להציל את ארתור, שהגיע בחשאי לצרפת להתחנך עם לואי.

בהיעדרו של ריצ'רד במסע הצלב, ג'ון היה אחד מהאנשים שקיבלו לשמור על חלקים מבריטניה. בתקופה זו ניסה ג'ון להדיח את ארתור, שהיה יורש העצר הממונה. כאשר ריצ'רד חזר לאנגליה ב-1194 הוא סלח לג'ון. ריצ'רד מת ב -6 באפריל 1199, בהיותו על ערש דווי הכריז על אחיו ג'ון כיורשו, מחשש שארתור היה צעיר מכדי להיות שליט, הוא היה בן 12 בלבד ובהשפעת מלך צרפת. עם מותו של ריצ'רד, אנשים מועטים ראו בארתור מבריטני כיורש חוקי. הוא וג'ון נאבקו על המלוכה, אך ג'ון לכד אותו ואת אחותו, אלינור מבריטני. אין תיעוד של ארתור לאחר מאסרו ברואן טירה בשנת 1203 וסיבת מותו אינה ידועה. מקובל לחשוב שג'ון הרג אותו בשנת 1203. אלינור נותרה שבויה למשך כל חייה.

## קישורים חיצוניים

* 
* 

קטגוריה:אצולה אנגלית
קטגוריה:אנגליה: היסטוריה
קטגוריה:בית פלנטג'נט
קטגוריה:ילידי 1187
קטגוריה:נפטרים ב-1203
מפלגת הפועלים הסוציאליסטית הספרדית

**מפלגת הפועלים הסוציאליסטית הספרדית**, או בקיצור **המפלגה הסוציאליסטית** (בספרדית: **Partido Socialista Obrero Español**, ידועה גם בראשי התיבות **PSOE** המבוטאים פֵסואה), היא מפלגה סוציאל-דמוקרטית בספרד.

## היסטוריה
המפלגה נוסדה במדריד ב-1879 על ידי מנהיג הפועלים פבלו איגלסיאס פוסה (Paulino Iglesias Posse). ב-1910 היא זכתה לראשונה לייצוג פרלמנטרי כאשר איגלסיאס נבחר לקורטס. המפלגה הייתה חלק מהחזית העממית (ספרד) שניצחה בבחירות של 1936, בסוף תקופת הרפובליקה הספרדית השנייה. המפלגה הוצאה מחוץ לחוק ב-1939 אחרי נפילת הרפובליקה במלחמת האזרחים, ופעיליה נרדפו בתקופת הדיקטטורה של פרנסיסקו פרנקו.

בקונגרס ה-26 שנערך ב-1974 בגלות בצרפת נבחר לראשונה פליפה גונסאלס למזכיר הכללי של המפלגה. בחירתו סימנה עליה של דור צעיר שנולד אחרי מלחמת האזרחים. גונסאלס הוביל את המפלגה לנטישת שורשיה המרקסיסטיים ואימוץ אידאולוגיה סוציאל-דמוקרטית. בשתי מערכות הבחירות הראשונות שנערכו בספרד לאחר החזרת הדמוקרטיה, ב-1977 וב-1979 זכתה המפלגה הסוציאליסטית במקום השני, והייתה מפלגת האופוזיציה הראשית. המפלגה ניצחה בבחירות של 1982, וגונסאלס כיהן כראש ממשלת ספרד במשך ארבע קדנציות רצופות עד ההפסד בבחירות ב-1996.

המפלגה חזרה לשלטון ב-2004 בהנהגתו של חוסה לואיס רודריגס ספאטרו, שכיהן כראש ממשלה במשך שתי קדנציות עד 2011. המשבר הכלכלי שהכה בספרד בסוף שלטון ספאטרו גרם לא רק להפסד בבחירות של 2011, אלא גם לירידה חדה בכוחה של המפלגה לטובת פודמוס שקמה בתקופה זו ואיתגרה אותה משמאל. למרות זאת, בשתי מערכות הבחירות שהתקיימו ב-2015 ו-2016, בה הוביל את המפלגה פדרו סנצ'ס הגיעה המפלגה במקום השני, לאחר המפלגה העממית ולפני פודמוס. שתי מערכות הבחירות הובילו למבוי סתום, כשאף מפלגה לא הצליחה להקים ממשלה במשך 10 חודשים. סנצ'ס סירב לאפשר למנהיג המפלגה העממית מריאנו רחוי להקים ממשלת מיעוט, על ידי הימנעות בהצבעה. אבל הלחץ בתוך המפלגה להימנע ובכך להימנע ממערכת בחירות שלישית תוך שנה גבר, קרע את המפלגה והביא להתפטרותו של סנצ'ס.

### פרשת השחיתות
בשנת 2025 נקלעה מפלגת הפועלים הסוציאליסטית הספרדית לסערה ציבורית בעקבות חשיפת פרשת שחיתות חמורה שבמרכזה עמד סנטוס סרדאן, מזכ"ל המפלגה וחבר פרלמנט בכיר. סרדאן, שנחשב לדמות מפתח בצמרת הפוליטית של המפלגה, הואשם בקבלת שוחד במסגרת סחיטה לקבלת חוזים ציבוריים. בית המשפט העליון קבע כי קיימות נגדו ראיות לכאורה הקושרות אותו לעבירות של שוחד, פשע מאורגן ועבירות נוספות בתחום טוהר המידות. בתגובה לכך הודיע סרדאן על התפטרותו מכל תפקידיו במפלגה ובפרלמנט, תוך שהוא מכחיש את המיוחס לו ומצהיר כי הוא מאמין שחפותו תוכח בבית המשפט.

בעקבות הפרשה פנה ראש ממשלת ספרד ומנהיג המפלגה, פדרו סנצ'ס, בנאום מיוחד לאומה, הביע חרטה על המצב שנוצר וביקש את סליחת הציבור. סנצ'ס הצהיר כי המפלגה תבצע בדיקה עצמאית של התנהלותה הפיננסית והבטיח לבצע שינוי עומק בהנהגה הפנימית של המפלגה. חרף הקריאות להתפטרות ולהקדמת הבחירות, הבהיר סנצ'ס כי בכוונתו להמשיך ולהוביל את הממשלה עד לתום כהונתה בשנת 2027.הפרשה התרחשה על רקע שחיקה באמון הציבור במוסדות השלטון, כאשר מפלגת השלטון מתמודדת עם ביקורת ציבורית רחבה, הפגנות המוניות וקריאות לפרק את הקואליציה.

## קישורים חיצוניים

* 

* 

## הערות שוליים

קטגוריה:ספרד: מפלגות
ספרד
שבוע המודעות לא-מיניות

250px|ממוזער|מפגן להעלאת מודעות לא-מיניות
**שבוע המודעות לא-מיניות** הוא שבוע מודעות של הקהילה הא-מינית שמצוין באופן שנתי החל משנת 2009. שבוע זה מצוין בחציו השני של חודש אוקטובר והוא נוצר על מנת לקדם מודעות ולחגוג גאווה א-מינית, א-רומנטית, דמיסקסואלית ועוד נטיות אחרות על הקשת הא-מינית.

## מטרות
המטרות לציון שבוע זה כוללות את הסיבות הבאות: 
* לקדם את התפיסה שנטיות רומנטיות ומיניות כגון א-רומנטיות, א-מיניות וכולי, אכן קיימות. 
* לעזור לאנשים שנטיותן המיניות/רומנטיות נופלות תחת התחום האפור להבין שהם אינם לבד, שאין דבר "מקולקל" בהם (בניגוד לסטיראוטיפ הקיים).
* לעזור לאנשים להבין מהי המשמעות האמיתית של נטיות א-מיניות, ולעמעם אי-הבנות בנושא. 
* לקדם את התפיסה שאהבה ויחסי מין אינם מקושרים והעדר של אחד מהם לא הופך את השני לפחות חשוב או משמעותי. 
* לקדם את התפיסה שא-רומנטיים אכן חווים רגשות אהבה אפלטוניים, שהם אינם חסרי רגש.
* להפיץ שאנשים שנופלים תחת התחום האפור אכן חווים לעיתים אפליה ואלימות. 
* לעזור לצמצם את האלימות שהם חווים, כגון אונס מתקן.
* לעזור לאנשים שאינם נופלים תחת הקשת הא-מינית להבין כיצד הם יכולים לתמוך בקבוצה זו. 
* לפרסם קבוצות תמיכה לאנשים א-מיניים, לאלו שאולי זקוקים לכך.

## ציון
שבוע המודעות לא-מיניות הוא שבוע בינלאומי המאורגן על ידי ארגון "שבוע המודעות לא-מיניות" (AAW) הנוצר על מנת לעורר את המודעות לנטיות הרומנטיות והמיניות שנופלות תחת הקשת הא-מינית, הכוללות א-רומנטיות, דמיסקסואליות, א-מיניות ועוד. שבוע המודעות לא-מיניות נוצר כדי לקדם את המודעות לאותם סטראוטיפים שגויים שאנשים תחת הקשת הא-מינית חווים. הם מקיימים את מטרתם ברובה דרך שיתוף תכנים א-מיניים במדיה - סרטונים, כתבות, ראיונות, סרטי תעודה ועוד פלטפורמות שונות ברשת ואמצעי התקשורת. 

בנוסף מתנדבי הארגון מרחבי העולם מקיים אירועים קהילתיים הכוללים קורסים, הרצאות או פרזנטציות בנוגע לא-מיניות, הסברה בנוגע לאפליה והשמצת א-מיניים בתרבות הפופ ובמדיה.

בישראל, בדומה לפעילות בעולם רובה מתבצעת במדיה - ראיונות לתקשורת, רדיו וטלוויזיה.

## קישורים חיצוניים
* 

* 
* בדיוק כמו שיש סקס בלי אהבה, יש אהבה בלי סקס (כתבה מסכמת מאת ג'ורג' אבני לשבוע המודעות לא-מיניות 2016)
* James Nichols, 'Everything's A-Okay' -- Celebrating Asexual Awareness Week (VIDEO), The Huffington Post, 22/10/2013 
* איילת אניסמן, גוונים של אי נראות, WDG,  28 באוקטובר 2016
* מה זה המושג "א-מיני" ולמה חשוב להיות מודעים אליו?, אתר פרוגי, 30 באוקטובר 2016

קטגוריה:אירועים בחודש אוקטובר
קטגוריה:להט"ב: אירועים
קטגוריה:א-מיניות
צביה (דמות מקראית)

**צִבְיָה** היא דמות מקראית, אשת אחזיה, מלך יהודה במאה ה-9 לפנה"ס, ואמו של יואש, יורשו. מוצאה של צביה מבאר שבע. שמה מופיע פעמיים במקרא, בספר מלכים ובספר דברי הימים.

יש הסוברים כי ציון מקום הולדתה ומוצאה, באר שבע, מלמד על מדיניות פנים בזמן המלך יהושפט ויורשיו כדי לחזק את אחיזת שבט יהודה באזור הנגב והדרום. סברה זאת מתחזקת לאור הכתוב, שמספר בהקמתו של צי סוחר הממוקם בעציון גבר. ייתכן כי אחיזתם של מלכי יהודה בארץ אדום ושחרור אדום מעול יהודה, חיזקה את הצורך בחיזוק הדרום והדבר בא לידי ביטוי בקשרי נישואין עם משפחות מכובדות מהאזור, כמו בנישואיו של אחזיה עם צביה. לדעת מיכאל קוכמן התקשרות זו החלה עוד בימי מלכות יהורם.

ייתכן כי השם צביה נגזר משמו של הצבי.

## הערות שוליים

קטגוריה:נשות מלכי יהודה
קטגוריה:אישים בספר מלכים
קטגוריה:נשים בספרי נביאים
קטגוריה:נשים בספרי הכתובים
קטגוריה:אישים בספר דברי הימים
קטגוריה:יהודי המאה התשיעית לפנה"ס
קטגוריה:נשים במאה ה-9 לפנה"ס
מוביל המים של סן דייגו

ממוזער|350px|שמאל|מאגר המים סן ויסנטה, חלק ממערכת מוביל המים של סן דייגו
**מוביל המים של סן דייגו** (באנגלית: **San Diego Aqueduct**, שם רשמי: **מיזם סן דייגו**, **San Diego Project**) הוא מערכת של ארבע אמות מים, המספקת כ-90% מתצרוכת המים של העיר סן דייגו במדינת קליפורניה בארצות הברית. המערכת מורכבת משתי תת-מערכות המכונות אמת המים הראשונה ואמת המים השנייה, הנושאות מים מנהר קולורדו מערבה למאגרי מים במבואות סן דייגו. **האמה הראשונה** (First Aqueduct) כוללת את הצינורות מספר 1 ומספר 2 באורך 110 קילומטרים, המובילים מים ממוביל המים של נהר הקולורדו בסמוך לסן יסינטו  למאגר סן ויסנטה , כ-24 קילומטרים צפונית-מזרחית לעיר. צינורות 3 ו-4 מהווים את **האמה השנייה** (Second Aqueduct) באורך 151 קילומטרים. הספיקה של כל הצינורות ביחד היא 24.3 מטרים מעוקבים בשנייה. ענף פולברוק-אושן (Fallbrook-Ocean Branch) מסתעף מהאמה הראשונה ונשפך למאגר מורו (Morrow Reservoir). ענף לה מסה-סוויטווטר (La Mesa-Sweetwater Branch) מסתעף גם הוא מהאמה הראשונה ונשפך למאגר סוויטווטר .

## בנייה
האמה הראשונה תוכננה על ידי לשכת הטיוב של ארצות הברית ונבנתה מ-1945 עד 1947 על ידי מחלקת הצי של ארצות הברית. צינור מספר 2 של האמה הראשונה נבנה על ידי לשכת הטיוב של ארצות הברית מ-1952 עד 1957, והוא מקביל פחות או יותר לצינור מספר 1 ועובר באותן מנהרות. ב-1957 החל תאגיד המים של דרום קליפורניה (, בראשי תיבות MWD) לבנות את צינור מספר 3 של אמת המים השנייה, והוא הושלם ב-1960. ב-1968 החלה בניית צינור מספר 4 של אמת המים השנייה. צינור מספר 4 הושלם ב-1971. ב-2005 החלה רשות המים של מחוז סן דייגו 
 לבנות את צינור סן ויסנטה (San Vicente Pipeline), צינור שנבנה במנהרה תת-קרקעית בקוטר 2.6 מטרים ובאורך 18 קילומטרים, המחבר את מאגר סן ויסנטה לאמה השנייה ונועד לספק מים במצבי חירום. הצינור הושלם ב-2010.

### האמה הראשונה
האמה הראשונה נבנתה משני צינורות בטון טרומיים מקבילים, שקוטרם נע בין 120 ל-240 סנטימטרים, שהסתעפו ממוביל המים של נהר קולורדו ב-, סמוך לסן יסינטו צפונית לנהר סן יסינטו, לאורך 110 קילומטרים דרומה עד נקודת הסיום במאגר סן ויסנטה ב-. לאורך המסלול יש שבע מנהרות שאורכן נע בין 150 ל-1,740 מטרים. הספיקה המקסימלית של האמה הראשונה היא 5.6 מטרים מעוקבים בשנייה.

### האמה השנייה
האמה השנייה מתחילה גם היא במוביל המים של הנהר קולורדו ב- ואורכה 151 קילומטרים. המים באמה זורמים תחילה לאגם סקינר   ואז למאגר אוטאי התחתון   ב-, בסמוך לסן דייגו. צינור מספר 3 מתחיל כתעלה פתוחה שספיקתה 14 מטרים מעוקבים בשנייה ואורכה 26 קילומטרים, ממוביל המים של נהר קולורדו ועד אגם סקינר. יתר 126 הקילומטרים בנויים מצינורות בטון דרוך ופלדה בקוטר 180 סנטימטרים. צינור מספר 4 בנוי מבטון דרוך בספיקת שיא של 11 מטרים מעוקבים בשנייה.

## קישורים חיצוניים
* Metropolitan Water District of Southern California official website
* ''Aquafornia'' California Water News Blog

## הערות שוליים

קטגוריה:ארצות הברית: אמות מים
קטגוריה:ארצות הברית: אספקת מים
קטגוריה:נהר הקולורדו
ארון פלהאבן

**ארון אדם פלהאבן** (באנגלית: **Aaron Adam Flahavan**;  15 בדצמבר 1975 - 5 באוגוסט 2001) היה כדורגלן אנגלי ששיחק בעמדת השוער בקבוצת פורטסמות', בזמן ששיחקה בליגה הראשונה של הפוטבול ליג.

## קריירת מועדונים
פלהאבן שיחק במחלקת הנוער של סאות'המפטון, ובשנת 1994 עבר למחלקת הנוער של פורסטמות' מהליגה הראשונה של הפוטבול ליג. ב-17 באוגוסט 1996 הוא ערך את הופעת הבכורה שלו במועדון, כששיחק 59 דקות עד שהורחק בכרטיס צהוב שני בהפסד 3-1 לברדפורד סיטי בליגה. בשלהי שנות ה-90 זכה פלהאבן לדקות משחק רבות יותר על חשבון אלן נייט הוותיק, והפך לשוער הראשון של הקבוצה. בסך הכל ערך פלהאבן 105 הופעות במועדון.

במהלך הקריירה סבל פלהאבן משתי התעלפויות במהלך משחק: בפעם הראשונה בשל וירוס, ובפעם השנייה בשל ירידה בלחץ הדם.

## מותו
ב-5 באוגוסט 2001 נהרג פלהאבן בתאונת דרכים בבורנמות'. הוא נהרג כתוצאה משבר בגולגולת, שנגרם לאחר שאיבד שליטה על רכב ה-BMW בשל רמת אלכוהול בדם גבוהה פי 3 מרמת האלכוהול המותרת.

לאחר מותו, הוחלט בסאות'המפטון ובפורטסמות' כי אף שחקן לא ילבש בעונת  את חולצה מספר 1, ששימשה את פלהאבן, כאות כבוד.

## משפחתו
אחיו הצעיר של פלהאבן, דריל, שיחק גם הוא כשוער, ואף היה בסגל פורטסמות' בעונת , אך לא שיחק במדיה. לדריל בן בשם ארון, לזכר אחיו.

## קישורים חיצוניים

## הערות שוליים

קטגוריה:שוערי כדורגל אנגלים
קטגוריה:כדורגלנים אנגלים
קטגוריה:כדורגלני פורטסמות'
קטגוריה:כדורגלנים שמתו במהלך הקריירה
קטגוריה:הרוגי תאונות דרכים בממלכה המאוחדת
קטגוריה:אנגלים שנולדו ב-1975
קטגוריה:אנגלים שנפטרו ב-2001
אלוהים אינו גדול

**אלוהים אינו גדול: איך הדת מרעילה את העולם** (באנגלית: **God Is Not Great: How Religion Poisons Everything**) הוא ספר רב-מכר אנטיתאיסטי מאת העיתונאי והסופר הבריטי-אמריקאי כריסטופר היצ'נס. הספר יצא לאור באנגלית בשנת 2007 בהוצאת הספרים Atlantic Books , ובשנת 2009 יצא לאור בעברית בהוצאת הספרים כנרת זמורה-ביתן דביר. 

בספר, היצ'נס מבקר את הדת ומעלה את הטענה כי דתות מאורגנות הן אלימות, בלתי רציונליות, בלתי סובלניות, והן מקדמות בורות, צרות אופקים, גזענות, סקסיזם וצורות נוספות של אפליות. היצ'נס משלב בטענה שלו סיפורים מחייו האישיים, אנקדוטות היסטוריות וניתוח ביקורתי של טקסטים דתיים. הספר מותח ביקורת בעיקר על הדתות האברהמיות, אולם עוסק גם בהינדואיזם ובבודהיזם.

## ראו גם
* יש אלוהים? - ספרו של ריצ'רד דוקינס

## קישורים חיצוניים

* אלוהים אינו גדול - באתר אמזון
* אלוהים אינו גדול - גרסה קולית מלאה של הספר (בקולו של כריסטופר היצ'נס)
* Mary Riddell, The gospel according to Hitch, The Guardian, 3 June 2007
* Christopher Hitchens, God Is Not Great, Slate, April 27 2007
* Christopher Hitchens, ‘God Is Not Great’, The New York Times, May 13, 2007 
* Bishop Barron on Hitchens' God Is Not Great 
* 

קטגוריה:חיבורים פילוסופיים
קטגוריה:אתאיזם
קטגוריה:ספרי 2007
קטגוריה:ביקורת דת בספרות
קטגוריה:ספרי הוצאת כנרת
קטגוריה:ספרי זמורה ביתן
קטגוריה:ספרי הוצאת דביר
קטגוריה:כריסטופר היצ'נס
קטגוריה:אלוהים
סאבליים טקסט

**סאבליים טקסט** (באנגלית: **Sublime Text**) הוא עורך קוד מקור, וסביבת פיתוח משולבת (IDE), חוצה-פלטפורמות וחופשי בעל ממשק תכנות יישומים המתקשר בפייתון. הוא תומך במגוון רחב של שפות תכנות ושפות תגיות, וניתן להרחבה על ידי תוספים שלרוב נוצרים על ידי הקהילה ומופצים בצורה חופשית.

## אפשרויות מובנות
* "Goto Anything" - מאפשר ניווט מהיר לקבצים, סמלים בשפה או שורות קוד
* "Command palette" - מיועד לשימוש מהיר וכקיצור לפקודות ושינוי הגדרות של עורך הטקסט
* עריכה ממוקבלת - מאפשר, בעזרת מספר סמנים, לערוך בכמה אזורים במקביל
* ממשק תכנות יישומים פייתוני
* הגדרות ייעודיות לכל פרויקט
* הגדרות תוכנה מבוססות JSON
* חוצה-פלטפורמות (לינוקס, Windows, מאק)

## קישורים חיצוניים

* 

קטגוריה:תוכנות הכתובות ב-C++
קטגוריה:תוכנות הכתובות בפייתון
קטגוריה:עורכי טקסט
קטגוריה:סביבות פיתוח משולבות
קטגוריה:סביבות פיתוח משולבות לשפת פייתון
קטגוריה:סביבות פיתוח משולבות לשפת C++
שערי משפט (כתב עת)

שערי משפט הוא כתב עת משפטי היוצא בהוצאת המרכז האקדמי שערי מדע ומשפט. כתב העת יצא לראשונה בשנת תשנ"ז. בתחילה התפרסמו חוברות-נושא (ביניהם משפט ואינטרנט, משפט ורפואה, אשראי בנקאי וביטחונות). לאחר הפסקה זמנית בפרסום, בשנת הלימודים תשע"א חידש כתב העת את פניו ומאז הוא מופיע כשנתון, אך לא בצורה סדירה. במתכונת החדשה, מתפרסמים בכל כרך מאמרים במגוון נושאים.

עורכי כתב העת הם חברי סגל המרכז האקדמי, ולצידם מערכת סטודנטים. 

מאמרים מתקבלים לפרסום על סמך ביקורת עמיתים. כתב העת מופק על ידי נבו הוצאה לאור ומתפרסם במאגר המידע של נבו.

## קישורים חיצוניים
* גליונות "שערי משפט"

קטגוריה:ישראל: כתבי עת משפטיים
קטגוריה:המרכז האקדמי שערי מדע ומשפט
טורנוב

**טורנוב** (בצ'כית: **Turnov**) היא עיר במחוז ליברץ, בצפון צ'כיה, על גדת נהר ייזרה (Jizera), בלב שמורת "גן העדן הצ'כי" (Český ráj).

## הקהילה היהודית
קהילה יהודית התקיימה בטורנוב מאז ימי הביניים והתקיימה ברציפות עד השואה. ב-1943 גורשו כל היהודים לגטו טרזין. בתום המלחמה חזרו 19 ניצולים.

ב-1719 נבנה בטורנוב בית כנסת. זה היה מבנה עץ שהוחלף בהמשך במבנה האבן הנוכחי. זה היה בית הכנסת היחיד בצפון צ'כיה שלא נהרס בתקופת השלטון הנאצי. לאחר המלחמה שימש כמחסן, עד ש-2008 שוקם, במימון הקהילה האירופית וקרן נורווגית, ונפתח לביקורים. ליד בית הכנסת נמצא בית הקברות היהודי.

תמונה:Turnov - synagoga v Krajířově ulici (2).JPG|בית הכנסת.
תמונה:Jewish cemetery Turnov.JPG|בית הקברות


## אתרים בעיר
* כנסיית ניקולאוס הקדוש, כנסייה גותית מהמאה ה-14, ששופצה בסגנון הברוק ב-1722.
* בית העירייה שנבנה ב-1526 בסגנון הרנסאנס.
* המנזר הפרנציסקני שנבנה בשנים 55- 1651 בסגנון ברוק מוקדם.
* מוזיאון "גן העדן הצ'כי".


תמונה:Saint Nicholas from Trávnice, Turnov.jpg|כנסיית ניקולאוס הקדוש.
תמונה:Turnov, stará radnice.jpg|בית העירייה
תמונה:Turnov kostel frantiska z assisi.jpg|המנזר הפרנציסקני.
תמונה:Museum in Turnov.jpg|מוזיאון "גן העדן הצ'כי".


## תחבורה
טורנוב נמצאת על הכביש הראשי מפראג לליברץ, ומהווה צומת של 3 מסילות ברזל.

## קישורים חיצוניים

* 

קטגוריה:צ'כיה: ערים

קטגוריה:קהילות יהודיות בצ'כיה
קטגוריה:יישובים שהוקמו במאה ה-13
הוביג דמירג'יאן

**הוביג דמירג'יאן** (ביוונית: **Χοβίγκ Ντεμιρτζιάν**, בארמנית: **Հովիկ Դեմիրճյան**; נולד ב-3 בינואר 1989) הוא זמר קפריסאי שנולד למשפחה ארמנית בניקוסיה, קפריסין. ייצג את קפריסין באירוויזיון 2017.

## קריירה
בתחילת דרכו עסק במכירות ולאחר מכן כזמר. בתחרות שירה שנערכה בלרנקה זכה במקום השני והפך לזמר מוכר במדינתו. בשנת 2009 נבחן להשתתף בעונה השנייה של תוכנית המציאות The X Factor בגרסתה היוונית, תחת שמו הפרטי כשם במה. הוא צלח את שלב האודישנים, שובץ לנבחרת הבנים והודח מהתוכנית בשלב רבע הגמר עם מקום שביעי. בשנים 2010 ו-2015 התחרה בגמרים הלאומיים לייצוג קפריסין באירוויזיון. הוא הוכרז על ידי רשות השידור הקפריסאית לייצג את המדינה באירוויזיון 2017 וב-2 במרץ שוחרר שירו "Gravity" ששובץ במקום החמישה-עשר בסדר ההשמעה של חצי הגמר הראשון. השיר העפיל לגמר וסיים במקום ה-21.

## קישורים חיצוניים

* 

קטגוריה:זמרים קפריסאים
קטגוריה:משתתפי אירוויזיון 2017
קטגוריה:נציגי קפריסין באירוויזיון
קטגוריה:משתתפי אקס פקטור
קטגוריה:קפריסאים שנולדו ב-1989
הרכס הנשיאותי

**הרכס הנשיאותי** (באנגלית: **The Presidential Range**) הוא רכס הרים הממוקם באזור ההרים הלבנים  של מדינת ניו המפשייר שבארצות הברית. ברכס ממוקמות הפסגות הגבוהות ביותר של ההרים הלבנים, והוא נקרא בשם זה, שכן הבולטות בפסגות נקראות על שם נשיאי ארצות הברית, ואישי ציבוריים בולטים מהמאה ה-18 והמאה ה-19.

רכס זה ידוע במזג האוויר הבלתי צפוי שבו, בעיקר בשל רוחות מהירות המופיעות בפתאומיות, ועל כן הרכס משמש להכשרת מטפסי הרים, המתאמנים לקראת טיפוס על הגבוהים בהרי העולם ובהם K2 והאוורסט.

בפסגת הר וושינגטון, תועדו מהירות הרוחות הגבוהה ביותר על פני השטח של כדור הארץ - 372 קמ"ש. גובהו של ההר 1,917 מטרים.

הרכס מצוי כולו במחוז קוז של ניו המפשייר.

## פסגות עיקריות
הפסגות העיקריות של רכס הנשיאים נקראות על שם נשיאי ארצות הברית, שגבוהה בפסגות נקראת על שם ג'ורג' וושינגטון - הנשיא הראשון של ארצות הברית, והשנייה הר אדמס, על שם הנשיא השני, וכן הלאה. ואולם, בשל שגיאת מדידה, פסגת הר מונרו גבוהה ב-6.7 מטרים מהר מדיסון (בניגוד לסדר הנשיאים).
הפסגות העיקריות (ברצף מדרום-מערב לצפון-מזרח):
* **[[הר ובסטר]]** — על שם דניאל ובסטר
* **[[הר ג'קסון (ניו המפשיר)|הר ג'קסון]]** — על שם צ'ארלס תומאס ג'קסון (מהמאה ה-19, גאולוג)
* **[[הר פירס]]** — על שם פרנקלין פירס (לשעבר הר קלינטון - על שם דה-וויט קלינטון)
* **[[הר אייזנהאואר]]** — על שם דווייט ד. אייזנהאואר.
* **[[הר פרנקלין]]** — על שם בנג'מין פרנקלין
* **[[הר מונרו]]** — על שם ג'יימס מונרו
* **[[הר וושינגטון]]** — על שם ג'ורג' וושינגטון (גנרל בזמן מתן השם להר, ורק לאחר מכן נשיא)
* **[[הר קליי]]** — על שם הנרי קליי (המדינה של ניו המפשייר, שינתה את השם להר רייגן על שם רונלד רייגן; ממשלת ארצות הברית עדיין משתמשת בשם "הר קליי");
* **[[הר ג'פרסון]]** — על שם תומאס ג' פרסון
* **[[הר סאם אדמס]]** — על שם סמואל אדמס
* **[[הר אדמס]]** — על שם ג'ון אדמס
* **[[הר קווינסי אדמס]]** — על שם ג'ון קווינסי אדמס
* **[[הר מדיסון]]** — על שם ג'יימס מדיסון
להר אדמס יש ארבע פסגות משנה ובהם שנים המפורטים לעיל (סאם אדמס, ג'ון קווינסי אדמס). הפסגות השלישית והרביעית הן:
* הר אביגייל אדמס (לשעבר אדמס IV)
* אדמס V
מרכז|ממוזער|700x700 פיקסלים|הרכס הנשיאותי בחורף

## פסגות נוספות
[ממוזער|[שביל האפלצ'ים בדרום הרכס הנשיאותי]]

פסגות נוספות של הר וושינגטון הן:
* צוק בול (1,861 מטרים)
* צוק נלסון (1,712 מטרים)
* פסגת בוט (1,676 מטרים)

צפונית להר וושינגטון:
* הר בואומן (1,051 מטרים)

דרומית להר וושינגטון:
* גבעת אנג'ין (944 מטרים)
* הר מייפל (792 מטרים)
* הר איירון (830 מטרים)
* רכס מונטאלבאן:
** הר איסולישן (1,220 מטרים)
** הר דייוויס (1,164 מטרים)
** הר סטיירס (1,055 מטרים)
** הר רזולושן (1,040 מטרים)
* רכס במיש:
** הר קרופורד (950 מטרים)
** הר הופ (763 מטרים)
** הר פארקר (915 מטרים)
** הר לנגדון (728 מטרים)
* הר פיקרינג (592 מטרים)
* הר סטנטון (523 מטרים)

## השביל הנשיאותי
השביל הנשיאותי הוא שביל שחוצה את כל הפסגות המקוריות ולאורך 31 הקילומטרים של הרכס הנשיאותי. השביל כולל הפרש גבהים של 2,600 מטרים. ניתן לחצות את השביל ביום אחד, אולם בחורף, בשל הרוחות מעבר בשביל יכול להימשך כארבעה ימים של הליכה מאומצת.

## קישורים חיצוניים

* שבילי הרכס הנשיאותי - תנאי מזג אוויר ומצב שבילים עדכני

הנשיאותי
הנשיאותי
יחסי הוותיקן – ערב הסעודית

יחסים בין **[[ערב הסעודית|הממלכה הערבית הסעודית]]** לבין **[[קריית הוותיקן|הוותיקן]]** אינם קיימים באופן רשמי, עם זאת, נערכו מפעם לפעם פגישות בין מנהיגים סעודים לבין מנהיגים מצמרת הכנסייה הקתולית על מנת לדון בנושאי דת ולארגן דיאלוגים ביו דתות.

בחודש נובמבר 2007 ביקר עבדאללה, מלך ערב הסעודית בוותיקן ושם קץ ל-1,400 שנות עוינות בין מנהיגים מוסלמים סונים מתונים לבין מנהיגים נוצרים קתולים.

במאה ה-7 לספירה הוצע רעיון של בניית כנסייה בערב הסעודית אך האימפריה המוסלמית דחתה אותו על הסף.

ישנו מספר רב של עובדים זרים בערב הסעודית המזדהים כנוצרים וצריכים לנסוע שעות רבות ביום לאיחוד האמירויות הערביות או לירדן כדי למצוא כנסייה המסונפת לכנסייה הקתולית. העובדים צריכים לנסוע רחוק כל כך עקב חוק בערב הסעודית שקובע שאסור פולחן לדתות אחרות מלבד האסלאם על אדמה סעודית. הדיונים על הנושא שנערכו עד כה התמקדו בטיפול הוגן לעובדים אלה. האפיפיור בנדיקטוס השישה עשר הביע תקווה בינואר 2011 שהעובדים ימצאו מקום להתפלל בו בתוך ערב הסעודית והנצרות הקתולית תיכנס לערב הסעודית.

## הערות שוליים

קטגוריה:ערכים ללא קטגוריות פיזיות - יחסי חוץ
גני הסמית'סוניאן

ממוזער|מבט אווירי על חצר הסמית'סוניאן ועל גני הסמית'סוניאן
**גני הסמית'סוניאן **(באנגלית: **Smithsonian Gardens**) הם חטיבה של מוזיאוני הסמית'סוניאן, האחראית על "גנים, גננות ואוספים ותערוכות הקשורים לגנים וגננות". השלוחה הוקמה ב-1972 והיא אחראית על 526 דונמים במול, ועל 5,945 מטר מרובע של חממות, וכן על הארכיון של הגנים האמריקאים, אוסף הכולל למעלה מ-60,000 צילומי ארכיון ורשומות בנושא גננות ונוף בארצות הברית משנת 1870 ועד ימינו.

## היסטוריה
בשנת 1972, המזכיר השמיני של הסמית'סוניאן, ס. דילן ריפלי, הקים את משרד הגננות (Office of Horticulture), מתוך כוונה לקדם את מאמצי המחקר והחינוך של ארגון הסמית'סוניאן לחללים חיצוניים (מחוץ לבנייני המוזיאונים). ריפלי שכר את ג'יימס ר. באטלר כמנהל הראשון של משרד הגננות במוסד. המשרד נוצר בעת בו גדלה הפופולריות של גינון כתחביב ברחבי ארצות הברית, ותחום המחלקה גובה ברוח גבית של גל של עניין בנושא בקרב הציבור. המשימה הראשונה של באטלר הייתה לחקור ולתכנן גן ויקטוריאני שהיה מותקן בין טירת הסמית'סוניאן לשדרת העצמאות לרגל חגיגות ה-200 ליום העצמאות של ארצות הברית ב-1976. הפופולריות של הגן הוויקטוריאני היוותה ההשראה לגן אניד א. הופט.

באטלר כהן כמנהל משרד גננות במשך 23 שנים. את באטלר החליפה בתפקיד ננסי ג'י. בקטול, אשר שישמה כמנהלת המשרד בין השנים 1995 ו-2002 .

בשנת 2009, מכון סמית'סוניאן שינה את שם המחלקה מ"משרד הגננות" ל"גני הסמית'סוניאן"; הודעה על כך נמסרה לציבור בשנת 2010.

## גנים ונופים
[שמאל|ממוזער|250 פיקסלים|[גן אניד א. הופט]]
בין הגנים, והשטחים הפתוחים המנוהלים על ידי הסמית'סוניאן ניתן למנות את:
* גן מגורי הפרפרים בין המוזיאון הלאומי להיסטוריה של הטבע לבין גן הפסלים של הגלריה הלאומית לאמנות;
* החצר של גלריית פריר
* גן אניד א. הופט - גינת גג מעל מרכז ס. דילן ריפלי, גלריית ארתור מ. סקלר, המוזיאון הלאומי של אמנות אפריקאית, בין טירת הסמית'סוניאן לבין שדרת העצמאות;
* הגן ההיסטורי שליד המוזיאון הלאומי להיסטוריה אמריקנית;
* גן הפסלים והרחבה של מוזיאון וגן הפסלים הירשהורן;
* גן הוורדים על שם דולן פולג'ר, בצד המזרחי של טירת הסמית'סוניאן, למול החזית הראשית של בניין האמנויות והתעשייה;
* גן מרי ליווינגסטון ריפלי, בין בניין האמנויות והתעשייה ומוזיאון וגן הפסלים הירשהורן;
* גני מוזיאון האוויר והחלל הלאומי;
* גני הנוף הילידי במוזיאון האינדיאנים הלאומי;
* חצר רוברט וארלין קוגוד במרכז דונלד וו ריינולדס לדיוקנאות אמריקאיות;
* גן המוזיאון הלאומי של ההיסטוריה האמריקאית, מצדו המערבי של המוזיאון;
* גן בית הגידול לציפורים, ממזרח לכניסה אל המוזיאון הלאומי להיסטוריה של הטבע בפינה של שדרת החוקה ורחוב ה-12.

גני הסמית'סוניאן משתמשים בשיטת הדברה משולבת כדרך לשלוט במזיקים בכל גנים ונופים. שיטות אלה נועדו למעט בפגיעה באנשים בסביבה ככל האפשר בעת ההדברה.

## אוספים
### אטסף הסחלבים
אוסף הסחלבים של הסמית'סוניאן החל עם חשיבה פרחי סחלב בשנת 1974. האוסף גדל וכיום הוא כולל כ-8,000 צמחי סחלבים מ-256 סוגים טקסונומיים שונים.

### ארכיון הגנים האמריקאיים
**ארכיון הגנים האמריקאיים** הוא ארכיון מחקר המנוהל על ידי מחלקת גני הסמית'סוניאן, ומיועד לתת למתכנני גנים ונוף, להיסטוריונים ולציבור מידע על ההיסטוריה של גנים בארצות הברית. הארכיון כולל מסמכים אודות 6,300 גנים שונים בארצות הברית (ובהם גנים היסטוריים, וכן גנים בני זמננו).

### אוסף ריהוט גן
אוסף ריהוט הגנים כולל כ-2,500 פרטי ריהוט גן.

## קישורים חיצוניים

* 
* מידע על גני הסמית'סוניאן

## הערות שוליים

קטגוריה:המול
וסט איילנד

[ממוזער|[תצלום לווין של איי קוקוס. האי ווסט בצד השמאלי התחתון של התצלום.]]
**וסט איילנד** (באנגלית: **West Island** - מילולית: האי המערבי; מלאית: **Pulau Panjang**, מלאית איי קוקוס: **Pulu Panjang**) היא עיר הבירה של איי קוקוס (קילינג), טריטוריה של אוסטרליה.

העיר נמצאת באי באותו שם ("וסט איילנד") בעיר מתגוררים כ-120 תושבים. האי הוא השני במספר תושביו מבין שני האיים המיושבים של איי קוקוס (האי המיושב ביותר באיים הוא הום איילנד).

אי זה היה חלק מהמטעים של משפחת רוס- קלוניס. בתקופת מלחמת העולם השנייה נבנה באי מנחת מטוסים. באי מצויים כל בנייני הממשל, וכן שדה התעופה הנוכחי של האיים, חנות לתיירות ואכסניית התיירים היחידה באי. בנובמבר 2013 נחשף כי צבא אוסטרליה מפעיל תחנת האזנה במערב האי.

## קישורים חיצוניים

## הערות שוליים

ממוזער|ימין|מפת איי קוקוס. האי וסט בצד השמאלי התחתון

קטגוריה:ערכים שבהם תבנית בריטניקה אינה מתאימה
קטגוריה:איי קוקוס
קטגוריה:אסיה: ערי בירה
קטגוריה:מדינות וטריטוריות אוסטרליה: ערי בירה
דוד שפירא (דינוב, השני)

רבי **דוד שפירא** (ה'תרל"ז – כ"ו בתשרי ה'תרצ"ד) היה אדמו"ר חסידי בגליציה המערבית ופולין, החמישי בשושלת דינוב.

## ביוגרפיה
דוד שפירא נולד בשנת ה'תרל"ז לרבי יוסף שפירא מדינוב (האדמו"ר הרביעי מדינוב). נישא לחיה טובה בת דודו-זקנו רבי מאיר יהודה שפירא מבוקובסק.

זמן מה לאחר נישואיו נסע לסאניק והקים לו מרכז חסידי, לאחר פטירת אביו בי"ז באדר א' ה'תרצ"ב, מונה שפירא למלא את מקומו ברבנות העיר דינוב. למרות היותו אז בווינה לרגל ניתוח, הוא מיהר לחזור לדינוב למלא מקום אביו אף באדמו"רות, אך מפאת מחלתו נאלץ לחזור לסאניק ובה נפטר תוך זמן קצר.

בתקופה שלאחר-מכן הודפס ספרו (שנאבד בשואה) שחיבר בחייו.

רבי דוד נפטר בכ"ו בתשרי ה'תרצ"ד, ובנו רבי אלעזר שפירא מילא את מקומו כאדמו"ר השישי מדינוב.

## צאצאיו
*ר' מנחם מנדל שפירא, (נספה בשואה) (מילא את מקום אביו ברבנות; בבית כנסת בעיירת דינוב – כנראה בזה שכונה "הגדול")
*ר' אלעזר שפירא
*ישראל שפירא
*הניה הלברשטאם

## לקריאה נוספת
* ד"ר יצחק אלפסי, **טרקליני החסידות**, 2016

קטגוריה:יהודים גליציאנים
קטגוריה:רבנים גליציאנים
קטגוריה:יהודים פולנים
קטגוריה:חסידות במרחב הפולני
קטגוריה:רבנים פולנים
קטגוריה:אדמו"רים
קטגוריה:מחברי ספרי חסידות
קטגוריה:סאנוק: רבנים
מל פטון

**מלווין אמרי "מל" פטון** (באנגלית: **Melvin Emery "Mel" Patton**; 16 בנובמבר 1924 – 9 במאי 2014) היה אצן אמריקאי, אלוף אולימפי (לונדון 1948) בריצת 200 מטר ובריצת שליחים 4x100 מטר ושיאן עולם בריצת 100 יארד ובריצה ישרה ל-220 יארד.

## ביוגרפיה
פטון נולד בלוס אנג'לס, קליפורניה. למד והתאמן באוניברסיטת דרום קליפורניה בהדרכתו של דין קרומוול.

במלחמת העולם השנייה שרת פטון בצי ארצות הברית.

באליפות המכללות שנערכה בשנת 1947 זכה פטון במדליית זהב בריצת 100 יארד. בתחרות שנערכה במודסטו, קליפורניה ב-24 במאי אותה שנה הוא קבע שיא עולם חדש בריצת 100 יארד בתוצאה של 9.4 שניות ובתחרות שנערכה בפרזנו, קליפורניה ב-15 במאי 1948 הוא שיפר שיא זה וקבע תוצאה של 9.3 שניות. בשנת 1948 הוא זכה באליפות המכללות שוב במדליות זהב בריצת 100 מטר ובריצת 200 מטר.

### אלוף אולימפי
במבחנים האמריקאיים לאולימפיאדת לונדון (1948) סיים פטון במקום שני בריצת 100 מטר בתוצאה של 10.3 שניות (10.44 שניות) לאחר שהפסיד באופן מפתיע לבארני איוול ולפני הריסון דילארד וראשון בריצת 200 מטר בשיא ארצות הברית חדש של 20.7 שניות. במשחקים עצמם הוא זכה בשתי מדליות זהב, בריצת 200 מטר בתוצאה של 21.1 שניות, לפני בארני איוול (21.1 שניות) ולויד לה ביץ' מפנמה (21.2 שניות) ובריצת שליחים 4x100 מטר, ביחד עם בארני איוול, לורנזו רייט והריסון דילארד בתוצאה של 40.6 שניות, לפני בריטניה (41.3 שניות) ואיטליה (41.5 שניות). נוסף לכך, הוא סיים במקום חמישי בריצת 100 מטר.

בשנת 1949 זכה פטון במדליות זהב באליפות המכללות בריצת 100 מטר ובריצת 200 מטר. הוא קבע בריצה ישרה ל-220 יארד שיא עולם חדש של 20.2 שניות, שיפור לשיאו של ג'סי אוונס.

לאחר שפרש מספורט תחרותי החל פטון לאמן אתלטיקה קלה ואחר כך עבד בתעשיית האלקטרוניקה.

## תארים והישגים
בשנת 1985 זכה פטון להיכלל בהיכל התהילה של האתלטיקה בארצות הברית.

## שיאים אישיים
* ריצת 100 יארד: 9.30 שניות (1948)
* ריצת 100 מטר: 10.30 שניות (1948)
* ריצת 200 מטר: 20.7 שניות (1948)
* ריצת 220 יארד: 20.20 שניות (1949)

## קישורים חיצוניים

* 

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:ערכים שבהם תבנית בריטניקה אינה מתאימה
קטגוריה:אצנים אמריקאים
קטגוריה:אלופים אולימפיים: ריצת 200 מטרים (גברים)
קטגוריה:אלופים אולימפיים: ריצת 4X100 מטרים (גברים)
קטגוריה:אתלטים באולימפיאדת לונדון (1948)
קטגוריה:אלופים אולימפיים אמריקאים: אתלטיקה
קטגוריה:שיאני עולם אמריקאים: אתלטיקה
קטגוריה:בוגרי אוניברסיטת דרום קליפורניה
קטגוריה:קליפורניה: אתלטים
קטגוריה:אמריקאים שנולדו ב-1924
קטגוריה:אמריקאים שנפטרו ב-2014
צבי קרש

250px|שמאל|ממוזער|נבחרת ישראל על דוכן המנצחים לאחר שזכתה במדליית כסף, בכדורעף נכים
**צבי קרש** הוא ספורטאי פאראלימפי זוכה מדליות בכדורעף ובאתלטיקה, לשעבר קפטן נבחרת כדורעף נכים.

## חייו
קרש נכה צה"ל קטוע רגל בעקבות פגיעה שספג במלחמת ששת הימים.

היה שחקן נבחרת הנכים של כדורעף בעמידה. השתתף חמש פעמים בנבחרת הכדורעף שיצאה למשחקים הפאראלימפיים, מהמשחקים הפאראלימפיים ארנהם (1980) ועד המשחקים הפאראלימפיים סידני (2000). בתחרויות הכדורעף היה שותף לשתי זכיות במדליות זהב (1980, 1984) וזכייה במדליית כסף (1988).

במשחקים הפאראלימפיים של 1980 ו-1984 התחרה גם בהדיפת כדור ברזל. ב-1980 זכה במדליית כסף וב-1984 דורג במקום התשיעי.

במשחקים הפאראלימפיים סידני (2000) היה נושא דגל ישראל בטקס הפתיחה.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

קטגוריה:אלופים פאראלימפיים ישראלים
קטגוריה:זוכי מדליית כסף פאראלימפית מישראל
קטגוריה:אתלטים פאראלימפיים ישראלים
קטגוריה:הודפי כדור ברזל ישראלים
קטגוריה:שחקני כדורעף פאראלימפיים ישראלים
קטגוריה:שחקני כדורעף נכים ישראלים
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:אתלטים במשחקים הפאראלימפיים ארנהם (1980)
קטגוריה:שחקני כדורעף במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:אתלטים במשחקים הפאראלימפיים ניו יורק וסטוק מנדוויל (1984)
קטגוריה:שחקני כדורעף במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:שחקני כדורעף במשחקים הפאראלימפיים סיאול (1988)
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:שחקני כדורעף במשחקים הפאראלימפיים ברצלונה (1992)
קטגוריה:ספורטאים ישראלים במשחקים הפאראלימפיים אטלנטה (1996)
קטגוריה:שחקני כדורעף במשחקים הפאראלימפיים אטלנטה (1996)
קטגוריה:ספורטאים ישראלים במשחקים הפאראלימפיים סידני (2000)
קטגוריה:שחקני כדורעף במשחקים הפאראלימפיים סידני (2000)
קטגוריה:נושאי דגל ישראל במשחקים הפאראלימפיים
קטגוריה:ספורטאים נכי צה"ל
קטגוריה:ישראלים שנולדו במאה ה-20
מרקוס ויינצירל

**מרקוס ויינצירל** (בגרמנית: **Markus Weinzierl**, נולד ב-28 בדצמבר 1974 בשטראובינג, גרמניה) הוא כדורגלן עבר ומאמן כדורגל גרמני.

## קריירת משחק
ויינצירל החל לשחק במועדונים קטנים בגרמניה, עד שהגיע לקבוצת המילואים של באיירן מינכן, בה שיחק במשך 4 שנים, הופיע במדיה 113 פעמים והבקיע עשרה שערים. לאחר תקופה מוצלחת זו עבר ויינצירל לסגל הקבוצה הראשונה, אך לא הספיק לשחק במדיה ולו משחק אחד. לאחר עונה ללא משחק רשמי במדי באיירן, עבר לקבוצת שטוטגרטר קיקרס ששיחקה בבונדסליגה 2, ליגת המשנה הגרמנית. במשך שתי עונות הופיע ויינצירל במדי הקבוצה 40 פעמים וכבש שער אחד. בסיום שתי עונות אלו הקבוצה ירדה לליגה השלישית ודרכיהם של הקיקרס ושל ויינצירל נפרדו. לאחר מכן עבר לחצי עונה במדי אונטרהאכינג ושתיים במדי יאהן רגנסבורג. ב- פרש ממשחק פעיל.

## קריירת אימון
באפריל  החל ויינצירל לשמש כעוזר מאמן בקבוצה האחרונה שבה שיחק, יאהן רגנסבורג, ששיחקה אז בליגה השלישית וירדה בסיום העונה לרביעית. בנובמבר  קודם לתפקיד המאמן הראשי במקומו של תומאס קריסטל שפוטר, כשהקבוצה נמצאת בליגה השלישית. בעונת  סיים עם רגנסבורג במקום השלישי בליגה ועלה איתה לבונדסליגה השנייה. מספר ימים לאחר העלייה חתם ויינצירל באאוגסבורג מהבונדסליגה כמאמן ראשי.

בעונת  האריך ויינצירל את חוזהו באאוגסבורג עד עונת 2019. שנה לאחר מכן, ב-3 ביוני 2016, חתם בשאלקה 04 כמאמן ראשי לקראת עונת 2016/2017 בבונדסליגה. בסיום העונה פוטר מאימון הקבוצה..

באוקטובר 2018 מונה ויינצירל כמאמן שטוטגרט, שפתחה בצורה חלשה את עונת , במקומו של טייפון קורקוט שפוטר. באפריל 2019, פוטר ויינצירל משטוטגרט לאחר רצף תוצאות חלשות וסכנת ירידה שריחפה מעל הקבוצה, כאשר במשחקו האחרון הפסידה הקבוצה 6-0 לאאוגסבורג.

### סטטיסטיקה כמאמן
נכון לסיום עונת 2020/2021

## קישורים חיצוניים

## הערות שוליים

קטגוריה:מגני כדורגל גרמנים
קטגוריה:כדורגלנים גרמנים
קטגוריה:מאמני כדורגל גרמנים
קטגוריה:כדורגלני באיירן מינכן
קטגוריה:כדורגלני אונטרהאכינג
קטגוריה:כדורגלני שטוטגרטר קיקרס
קטגוריה:כדורגלני יאן רגנסבורג
קטגוריה:מאמני אאוגסבורג
קטגוריה:מאמני שאלקה 04
קטגוריה:מאמני שטוטגרט
קטגוריה:גרמנים שנולדו ב-1974
איליה גלפרין

**איליה רומנוביץ' גלפרין** (ברוסית: **Илья Романович Гальперин**, אפריל 1905 סימפרופול, חצי האי קרים - 1 באפריל 1984, מוסקבה) היה בלשן ומילונאי יהודי רוסי, שפעל בברית המועצות וכיהן כפרופסור במכון הממלכתי לשפות זרות במוסקבה. גלפרין התמחה בשפה האנגלית ובחקר המשלב או הסגנון הלשוני, בין השאר של הסגנון העיתונאי.

## קורות חיים
איליה גלפרין נולד בסימפרופול בשנת 1905 ובגיל 3 עבר עם משפחתו למוסקבה.
גלפרין סיים בשנת 1929 את לימודיו במחלקה לספרות ולבלשנות בפקולטה לחינוך של האוניברסיטה הממלכתית השנייה של מוסקבה. באותה שנה התחתן עם נדז'דה גולדמן,(ילידת 1908). החל משנת 1937 הואעבד במכון הממלכתי הפדגוגי לשפות זרות, שנקרא אז על שם מוריס טורז. עמד בראש הקתדרה לשפה האנגלית העכשווית, היה דקאן של הפקולטה לאנגלית, ועמד בראש הקתדרה למילונאות ולסגנון לשוני של השפה האנגלית. בשנת 1940 סיים את עבודת ה"קנדידט" במדעים. בעקבות פלישת גרמניה הנאצית לברית המועצות בשנת 1941 התפנה גלפרין עם המכון לשפות זרות לצ'ליאבינסק בהרי אורל. ובשנת 1962 את עבודת הדוקטורט בפילולוגיה אנגלית בנושא "חקר הסגנון (סטיליסטיקה) של השפה האנגלית". 

איליה גלפרין היה הדקאן הראשון של הפקולטה לתרגומים ולפירושים לשוניים שהוקמה במוסקבה, שהוקם בשנת 1942. 
בשנת 1967 יחד עם הפסיכולוג אלכסיי לאונטייב ארגן קבוצה שעסקה ב"פסיכו-בלשנות".

בשנת 1972 בברית המועצות יצא לאור מילון אנגלי-רוסי במספר כרכים שכלל כ-160 אלף מילים. המילון הוכן על ידי צוות מדענים בערכיה כללית של איליה גלפרין. יורי אפרסיאן שהיה חלק של הצוות בשנת 1988 הוציא מהדורה מורחבת שכללה כ-250 אלף מילים.
### חייו הפרטיים
גלפרין היה נשוי לנדז'דה לבית גולדמן, גם היא בלשנית, מומחית בצרפתית, שלימדה במכון לשפות הזרות. בנם, יורי גלפרין, (2001-1932) היה אסטרופיזיקאי ידוע.
עם חברי המשפחה נמנה הסופר והמשורר סמואיל מרשק.

## ספרים
*1968 - **An essay in stylistic analysis** 
*1962, 1981 - **English Stylistics - **Стилистика английского языка 
*1972 **New English-Russian Dictionary** (המילון הגדול החדש אנגלי-רוסי)
*1982 - (עורך) **Учебник английского языка** : Для II курса пед. ин-тов и фак. иностр. яз
(ספר לימוד לשפה האנגלית - לפקולטות לחינוך ולשפות זרות)- עם 35,000 דוגמאות
*1981 - **Текст как объект лингвистического исследовани** הטקסט כאובייקט מחקר לשוני (כולל 10000 דוגמאות)
*1981 - Дополнение к Большому англо-русскому словарю = **A supplement to the new Englich-Russian dictionary** (כרך מילואים למילון האנגלי-רוסי) עם 12,000 מילים ו-65,000 דוגמאות 
*1980 -  **Лингвостилистика** (על הסגנון הלשוני)
*1977 - **Лексикологические и стилистические проблемы функционирования слова и словосочетания** קובץ מאמרים
(סוגיות לקסיקולוגיות ושל סגנון בתפקוד המילים ושילובן)

## קישורים חיצוניים
* ביוגרפיה קצרה באתר "הספרייה הציבורית הרוסית ברשת
* באתר המכון לשפות זרות -והפקולטה לשפה האנגלית במוסקבה - הקתדרה לסגנון בשפה האנגלית
* דמיטרי סימוקוב - זכרונות מכפר הנופש של האקדמאים פאחרה

קטגוריה:בלשנים ולשונאים יהודים רוסים
קטגוריה:מילונאים רוסים
קטגוריה:יהודים רוסים
קטגוריה:מעוטרי עיטור אות הכבוד
קטגוריה:מעוטרי עיטור הדגל האדום של העמל
קטגוריה:רוסים שנולדו ב-1905
קטגוריה:רוסים שנפטרו ב-1984
יעקב גוטמן

הרב **יעקב גוטמן** (22 באפריל 1845 – 29 בספטמבר 1919) היה תאולוג יהודי-גרמני, פילוסוף של הדת. אביו של יוליוס גוטמן.

## ביוגרפיה
גוטמן נולד בביטום למשפחה דתית. הוא למד בבית המדרש לרבנים בברסלאו, ואחרי שסיים את לימודיו היה למורה ודרשן בברסלאו. בשנת תרנ"א הוא נתמנה לרב של יהדות ברסלאו. כתב עליו שמואל אברהם פוזננסקי:
:"הוא היה רב בברסלא לעדת החפשים, אבל בארחות חייו היה מן המחזיקים בנושנות וגם בזה היה גדול כחו לתווך בין הזרמים השונים עד כי היה גדול כבודו על פני כל המפלגות."

גוטמן היה סגן יושב ראש החברה להפצת חכמת ישראל שנוסדה על ידי לודוויג פיליפסון, והרוח החיה בה. בשנת 1912 הוא הועמד בראש פרויקט ההוצאה של מהדורה מדעית של כתבי התנאים. לאחר פטירתו של פיליפסון מלא גוטמן את מקומו כנשיא החברה. בנוסף היה יושב ראש אגודת רבני אשכנז. בתפקידו זה היה לאחד מרבני המחאה שהתנגדו לציונות.

## מחקריו
יעקב גוטמן השתייך לאסכולת בית המדרש לרבנים בברסלאו, והמשיך את הדגש המחקרי שהושם שם על חקר הפילוסופיה היהודית בימי הביניים. בהקשר זה פרסם מחקרים על אברהם אבן דאוד, רב סעדיה גאון, יצחק בן שלמה הישראלי, אברהם בר חייא, שלמה אבן גבירול, שמעון בן צמח דוראן, יצחק אברבנאל, יהודה אברבנאל. בדומה לעמיתו מנואל יואל, הקדיש גוטמן תשומת לב מיוחדת לזיקות ההשפעה בין הפילוסופיה הנכרית לזו של הפילוסופיה היהודית בימי הביניים: יניקתם של ההוגים היהודיים מהמקורות היווניים והערביים שלפניהם, ואז השפעתם שלהם על סכולאסטיקנים נוצריים שבאו אחריהם. הוא כתב על יחסו של תומאס אקווינס ליהדות ולספרות היהודית (1891) וכן על יחסה של הסכולסטיקה במאה ה-13 ליהדות ולספרות היהודית (1902). הוא המשיך את תרומתו של מנואל יואל בהדגשת עומק השפעתו של הרמב"ם על הסכולאסטיקה הנוצרית והשתתף בעריכת ספרי הזיכרון לרמב"ם במלאת 700 שנה לפטירתו.

## קישורים חיצוניים

*  
* 

## הערות שוליים

קטגוריה:רבנים גרמנים
קטגוריה:פילוסופים יהודים גרמנים
קטגוריה:גרמנים שנולדו ב-1845
קטגוריה:גרמנים שנפטרו ב-1919